Citește Horoscop săptămânal Vărsător. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Vărsător și urmarește video Uranissima.
Horoscop săptămânal Vărsător – 4 – 10 mai 2024
În ziua de 4 mai, evaluări ale situației financiare; unele îi pot liniști pe nativi în ideea că dispun, în continuare, de niște economii ori că pot câștiga, pe mai departe, (destul) de bine.
Regimul unor bani sau bunuri care nu se rezolvă și care îi „ține încurcați” este însă de natură, firește, să-i nemulțumească sau, de la caz la caz, să-i exaspereze dar Vărsătorii vor rămâne la stadiul de constatare. Între 4 mai, după ora 23:41′, și 6 mai, după miezul nopții, sectorul comunicării, ca și cel al învățăturii, va rămâne complicat dar, prin tranzitul Lunii în această casă, mănunchiul de influențe negative va fi și mai pronunțat, generând tulburări în procesul de învățare (prin lipsă de concentrare, memorare anevoioasă, neatenție, enervări nemotivate).
Dialogurile interumane vor fi marcate de bruschețe, de exprimare neglijentă ceea ce îi va deranja pe preopinenți care o vor privi ca pe o impolitețe. Atenție la deplasările, chiar pe distanțe mici sau pe trasee de rutină, unde o avarie se poate asocia și cu altercații între persoanele implicate în respectiva situație ori ale nativului cu reprezentanții legii.
Între 6 mai, după ora 00:41′, și începutul zilei de 9 mai, activitate domestică desfășurată fără grabă, atent, cu metodă și cu spor. Posibilă refacere a unor relații deteriorate cu ceva vreme în urmă sau revedere cu rudele ori cu părinții dacă Vărsătorii trăiesc în străinătate.
Pe fondul Lunii Noi în Taur, din 8 mai, posibile rezolvări ale unei inițiative locative (vânzare, cumpărare, închiriere, mutare, schimbare a reședinței, transformare sau amenajare a unei case/apartament) în funcție de nevoile actuale ale nativilor, ceea ce va presupune și un nou mod de viață. Între 9 mai, după ora 02:21′, și 10 mai, atitudine degajată față de obligațiile sentimentale abordată de către Vărsători din nevoia acută de eliberare de constrângeri și de libertate de mișcare.